G3 (grupo muzicałe)

**G3** el ze un projeto muzegałe consepìo da'l ghitarista Joe Satriani inte'l 1996. L'idèa de'l G3 ła ze cueła de unir i "tre pì grandi ghitaristi de'l mondo" par reałizar na serie de conserti-avenjimento. Co'l nome G3, Satriani el ga organizà na serie de tour, conpanjàndose de volta in volta co na diversa cubia de virtuozi de ła ghitara (o *[[guitar hero]]*).

Inte un serto senso, el G3 el se podarìa definir un supergrupo. Anpò, ła formasion ła canbia de tour in tour; inazonta, i tre artisti sełesionài da Satriani come "i tre grandi" i sona  gran parte de'l conserto indipendentemente (paromo co'l só grupo). Soło inte ła parte finałe de'l conserto i tre grandi i sona insenbre inte na "G3 jam" che ła conprende in zènare cover de brani rock stòreghi (par ezenpio de Jimi Hendrix, Deep Purple, e cusì via).

## Storia conserti
### 1996
Inte'l 1996 el G3 ga avùo łogo da l'11 de otobre a l'8 de novenbre in Nord America co conserti tenjesti da Joe Satriani, Steve Vai e Eric Johnson. Kenny Wayne Shepherd e Adrian Legg i ga verzesto i conserti.
I ospiti speciałi de 'sto tour i ze stài: Neal Schon a San Francisco, Gary Hoey a San Diego, Chris Duarte ad Austin e San Antonio e Andy Timmons a Dallas.
El corespondente àlbun el ze *[[G3: Live in Concert]]*.

### 1997
Inte'l 1997 el tour el se ga dezvolzesto in America de'l Nord e in Europa. Michel Cusson el ga sonà in alguni conserti in Quebec prima de l'arivo de Kenny Wayne Shepherd.

### 1998
El tour el se ga dezolzesto in Europa.
Uli Jon Roth le ze stà sostituìo da Patrick Rondat inte łe date fransezi de'l G3.

### 2000

### 2001-2002
I protagonisti de'l G3 de'l 2001 ze stài Joe Satriani, Steve Vai e el ghitarista dei Dream Theater John Petrucci, che i ga scrivesto na serie de novi brani strumentałi par el tour, dezvolzesto in Nord America.

I ospiti spesiałi de 'sto tour i ze stài Lukather]] e Paul Gilbert a Los Angeles, Billy Gibbons a Houston, Andy Timmons a Fort Worth, Eric Johnson ad Austin, Neal Schon a Detroit e Steve Morse a Orlando.

### 2003
El tour el se ga dezvolzesto in Nord America.
El corespondente àlbun el ze *[[G3: Rockin' in the Free World]]*.

### 2004
El tour de'l 2004 el se ga dezvolzesto in Europa e in Sud America co Joe Satriani, Steve Vai e Robert Fripp.
Inte na data de'l G3 2004 tour, dopo èser stà scoltà inte'l "buoni o cattivi tour 2004" de Vasco Rossi, Stef Burns el stà invità come ospite.

### 2005
El tour de'l 2005 el vede come protagonisti John Petrucci, Steve Vai e Joe Satriani e el se dezvolze in Japon e inte i Stati Unii.
El corespondente àlbun  el ze *[[G3: Live in Tokyo]]*.

### 2006
El tour de'l G3 inte'l 2006 el ze tenjesto da John Petrucci, Eric Johnson e Joe Satriani. I conserti i se ga dezvolzesto da'l 16 a'l 29 de otobre in America Łatina.

El segondo G3 de'l 2006 el vede invese el ritorno de Steve Vai afiancà da Joe Satriani e John Petrucci. I conserti i se dezvolze in Austrałia da'l 29 de novenbre a l'8 de desenbre.

### 2007
I protagonisti de'l G3 del 2007 i ze : Paul Gilbert, John Petrucci e Joe Satriani. I spetacołi i ze tenjesti da'l 14 de marso a'l 14 de apriłe. A l'ùltemo conserto durando el brano "Glasgow Kiss" ła band de Paul Gilbert ła conparise so'l palco indosando dei kilts ed ezibindose inte na curta dansa.

### 2012
El tour de'l 2012 el ze inisià in Austrałia e Nova Zełanda co Joe Satriani, Steve Vai e Steve Lukather. In Europa a Satriani e Vai se ga zontà Steve Morse. L'ùltema parte de'l tour ła ga vedesto John Petrucci co Satriani e Morse in sud America. Par i conserti a Sità del Mèsego Steve Lukather el sostituise Steve Morse. El tour el ga fato tapa anca in Itałia el 22 de łujo a Vigevano in ocazion de'l 10 Dì Suonati Festival.

## Statisteghe
Dream Theater, Scorpions, Alcatrazz e Racer X xe i úneghi grupi ad aver avùo contenporaneamente do dei so menbri inte i tour dei G3: John Petrucci a ła chitara e Mike Portnoy a ła bateria (2001, 2002, 2005, 2006 e 2007), John Petrucci a ła chitara e Mike Mangini a ła bateria (2012), Michael Schenker e Ulrich Roth entranbi a łe chitare (1998) e Paul Gilbert e Bruce Bouillet entranbi a łe chitare (2007).

I Alcatrazz ga avùo anca altri do menbri dei G3: Yngwie Malmsteen e Steve Vai. The David Lee Roth Band ga avùo cuatro menbri dei G3: Steve Vai, Billy Sheehan, Matt Bissonette e Gregg Bissonette.

John Petrucci, Eric Johnson, Steve Morse e Robert Fripp xe i úneghi chitaristi, a parte Joe Satriani e Steve Vai, ad aver ciapà parte ai concerti G3 pì de na volta:
* John Petrucci - 7 volte
* Eric Johnson - 3 volte
* Robert Fripp - 2 volte
* Steve Morse - 2 volte

## Formasion
*1996] (tour nordamerican): Joe Satriani, Steve Vai, Eric Johnson (Kenny Wayne Shepherd par i primi concerti)
*1997 (tour europeo): Joe Satriani, Steve Vai, Adrian Legg
*1997 (tour nordamericano): Joe Satriani, Kenny Wayne Shepherd, Robert Fripp
*1998: Joe Satriani, Michael Schenker, Uli Jon Roth.
*2000: Joe Satriani, Steve Vai, Eric Johnson
*2001: Joe Satriani, Steve Vai, John Petrucci
*2003: Joe Satriani, Steve Vai, Yngwie Malmsteen
*2004: Joe Satriani, Steve Vai, Robert Fripp
*2005: Joe Satriani, Steve Vai, John Petrucci
*2007: Joe Satriani, John Petrucci, Paul Gilbert
*2012 (tour in Austrałia e Nova Zełanda): Joe Satriani, Steve Vai, Steve Lukather
*2012 (tour europeo): Joe Satriani, Steve Vai, Steve Morse
*2015: Joe Satriani, Animals as Leaders, The Aristocrats, Mike Keneally
*2016: Joe Satriani, Steve Vai, The Aristocrats
*2018 (tour nordamerican): Joe Satriani, John Petrucci, Phil Collen
*2018 (tour europeo): Joe Satriani, John Petrucci, Uli Jon Roth

## Discografia
* 1997 – *[[G3: Live in Concert]]* (Joe Satriani, Steve Vai, Eric Johnson)
* 2003 – *[[G3: Live in Denver]]* (Joe Satriani, Steve Vai, Yngwie Malmsteen)
* 2003 – *[[G3: Rockin' in the Free World]]* (Joe Satriani, Steve Vai, Yngwie Malmsteen)
* 2005 – *[[G3: Live in Tokyo]]* (Joe Satriani, Steve Vai, John Petrucci)

## Notasion


## Linganbi foresti
*